Document ID: 31989D0420

KOMISSION PÄÄTÖS,
tehty 3 päivänä heinäkuuta 1989,
Espanjan vahvistamisesta virallisesti sikarutosta vapaaksi jäsenvaltioksi taudin hävittämisen yhteydessä ja jäsenvaltioiden aseman vahvistamisesta klassisen sikaruton hävittämisen yhteydessä tehdyn päätöksen 81/400/ETY muuttamisesta toisen kerran (89/420/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön alueen klassisesta sikarutosta vapaaksi tekemistä ja vapaana säilyttämistä koskevista edellytyksistä 11 päivänä marraskuuta 1980 annetun neuvoston direktiivin 80/1095/ETY(1), sellaisena kuin se on viimeksi muutettuna direktiivillä 87/487/ETY(2), ja erityisesti sen 2 artiklan 2 alakohdan ja 7 artiklan 1 kohdan,
sekä katsoo, että
päätöksellään 87/276/ETY(3) komissio hyväksyy Espanjan kuningaskunnan esittämän alueellisesti sovelletun suunnitelman klassisen sikaruton nopeutetuksi hävittämiseksi,
Espanja täyttää tällä hetkellä direktiivin 80/1095/ETY 7 artiklan 1 kohdassa ja 2 artiklan 2 alakohdassa vahvistetut edellytykset, minkä perusteella se voidaan vahvistaa virallisesti sikarutosta vapaaksi jäsenvaltioksi taudin hävittämisen yhteydessä; Espanjan alueella ei ole havaittu sikaruttoa eikä rokotettu sitä vastaan yli 12 kuukauteen; Espanjan alueella olevilla tiloilla ei ole sikoja, jotka olisi rokotettu sikaruttoa vastaan viimeisten 12 kuukauden aikana,
Espanjan saavutettua tämän aseman ei ole syytä laatia uutta suunnitelmaa klassisen sikaruton hävittämisen loppuun saattamiseksi direktiivin 80/1095/ETY 3 a artiklan mukaisesti,
tämän uuden tilanteen vuoksi on syytä muuttaa jäsenvaltioiden aseman vahvistamisesta klassisen sikaruton hävittämisen yhteydessä tehty päätös 81/400/ETY(4), sellaisena kuin se viimeksi muutettuna päätöksellä 86/291/ETY(5), ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Espanja vahvistetaan virallisesti klassisesta sikarutosta vapaaksi jäsenvaltioksi taudin hävittämisen yhteydessä.
2 artikla
Muutetaan päätöksen 81/400/ETY 1 artikla seuraavasti:
1 lisätään ensimmäisessä kohdassa sana "Espanja" sanan "Irlanti" jälkeen,
2 poistetaan toisesta kohdasta sana "Espanjan".
3 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä heinäkuuta 1989.

Labels: 20
18
6